b'\n_START_ARTICLE_\nPatriarka ng Alehandriya\n_START_SECTION_\nSimbahang Koptikong Ortodokso ng Alexandria\n_START_PARAGRAPH_\nAng Papa ng Koptikong Ortodoksong Simbahan ng Alexandria ay namumuno sa Koptikong Ortodoksong Simbahan ng Alexandria ngunit tumira sa Cairo simula nang ilipat ni Christodoulos noong ika-11 siglo CE. Ang kanyang mga buong pamagat ay Papa at Arsobispo ng Dakilang Siyudad ng Alexandria at Patriarka ng lahat ng Aprika, ang Banal na Ortodokso at Apostolikong Sede ni San Marcos na Ebanghelista (Ehipto, Libya, Nubia, Sudan, Ethiopia, Eritrea at lahat ng Aprika) at kahalili ni San Marcos na Ebanghelista, Banal na Apostol at Martir sa Banal na Apostolikong Trono ng Dakilang Siyudad ng Alexandria.\n_START_SECTION_\nGriyegong Ortodoksong Simbahang ng Alexandria\n_START_PARAGRAPH_\nAng Patriarka ng Alexandria at lahat ng Aprika ay namumuno sa Griyegong Ortodoksong Simbahan ng Alexandria. Ang kanyangbuong pamagat ay Papa at Patriarka ng Dakilang Siyudad ng Alexandria, Libya, Pentapolis, Etiopia Lahat ng Lupain ng Ehipto at Lahat ng Aprika.\n_START_SECTION_\nKoptikong Katolikong Simbahan ng Alexandria\n_START_PARAGRAPH_\nAng Patriarka ng Alexandria ng mga Kopt na namumuno sa Simbahang Koptikong Katoliko sa pakikipagkomunyon sa Banal na Sede ay maaari ring pagkalooban ng pamagat na Kardinal Obispo ng Papa nang hindi nagkokompromniso ng kanyang katayuang patriarkal.\n_START_SECTION_\nSimbahang Melkitang Griyegong Katoliko\n_START_PARAGRAPH_\nAng Patriarka ng Antioch ng Griyegong mga Melkita na namumuno sa Simbahang Melkitang Griyegong Katoliko sa pakikipagkomunyon sa Banal na Sede na may mga pamagat ring titular na Patriarka ng Alexandria ng mga Griyegong Melkita at Titular na Patriarka ng Herusalem ng mga Griyegong Melkita.\n_START_SECTION_\nSimbahang Latin na Katoliko\n_START_PARAGRAPH_\nAng Latin na Patriarka ng Alexandria ang pinuno ng Titular na Patriarkal na Sede ng Alexandria ng Simbahang Katoliko Romano na itinatag ni Papa Inocencio III. Ang pamagat na ito ay huling hinawakan ni Luca Ermenegildo Pasetto hanggang sa kanyang kamatayan noong 1954. Ang posisyong ito ay nanatiling bakante hanggang sa pagbuwag nito noong 1964.'